Fiteny baritô
Ny fiteny baritô na fiteny baritô lehibe dia vondrom-pitenin' ny sampana malaiô-pôlineziana ao amin' ireo fiteny aostrôneziana. Avy amin' ny anaran' ny renirano Barito ao amin' ny nosy Bôrneô i anarana io. Misy fiteny miisa 33 ao amin' io vondrona io izay mitsinjara ho sokajy 4 toy izao:  

 ireo fiteny baritô-mahakama: miisa 2;
 ireo fiteny baritô andrefana: miisa 5;
 ireo fiteny baritô atsinanana: miisa 18, ka isan' izany ny fiteny maaniany ao Kalimantàna Atsimo sy ireo fiteny malagasy eto Madagasikara sy ao Kômôro (fiteny kibosy).
 ireo fiteny sama-bajao: miisa 8.

Fanasokajiana anatiny

Fiteny baritô-mahakama 
Ao amin' ny nosy Bôrneô, ao Kalimantana any Indônezia no ahitana ny mpiteny amin' ireo fiteny baritô-mahakama ireo. Ireto avy ireo fiteny ireo:

 fiteny amapananga,
 fiteny tonjonga.

Fiteny baritô andrefana 
Ao amin' ny nosy Bôrneô, ao Kalimantana any Indônezia ihany koa no ahitana ny mpiteny amin' ireo fiteny baritô andrefana ireo. Ireto avy ireo fiteny ireo: 

 fiteny kôhina,
 fiteny ôt danoma,
 fiteny sianga,
 fiteny bakompay
 fiteny ngajo daiaka.

Fiteny baritô atsinanana 
Tenenina ao amin'ny nosy Bôrneô, ap Kamimantana any Indônezia, ao Maiôty ary eto Madagasikara ireo fiteny ireo. Ireto avy izy ireo:

Fiteny atsimo-afovoany 
 fiteny dosona deiaha,
 fiteny dosona malanga,
 fiteny dosona oito,
 fiteny maaniany,
 fiteny pako.

Fiteny malagasy 
 fiteny bara,
 fiteny betsimisaraka avaratra,
 fiteny betsimisaraka atsimo,
 fiteny masikoro,
 fiteny merina,
 fiteny sakalava,
 fiteny kibosy (tenenina ao Maiôty), 
 fiteny antandroy-mahafaly,
 fiteny antanosy
 fiteny antakarana,
 fiteny tsimihety,

Fiteny avaratra 
 fiteny laoangana,
 fiteny tabôiana

Fiteny sama-bajao 
Ny fiteny sama-bajao dia teenin' ny vahoaka bajao. Miparitaka amin' ny veleran-tany midadasika hatrany Luzon (izay itenenana ny fiteny abaknôna) hatrany Timor andrefana. Ny foiben' ny vahoaka bajao dia ao amin'ny tangoro-nosy Sulu sy ao amin' ny morontsiraka avarara-atsinanana any Bôrneô, ary any Minahasa koa. 

 fiteny abaknôna
 fiteny balangingy sama
 fiteny sama afovoany
 fiteny pangotarana sama
 fiteny sama atsimo
 fiteny iakàna
 fiteny mapona
 fiteny bajao amin' ny morontsiraka andrefana
 fiteny bajao indôneziana

Jereo koa 

 Malagasy
 Maaniany